Az 1972-es grenoble-i fedett pályás Európa-bajnokságon bronzérmet szerzett. Ugyanebben az évben a müncheni olimpián a 10. helyen végzett. Az 1973-as rotterdami fedett pályás Európa-bajnokságon aranyérmet nyert és ebben az évben, szeptember elsején érte el élete legjobb eredményét (21,04 m) Besztercebányán. Az 1974-es fedett pályás Európa-bajnokságon Göteborgban ismét bronzérmes lett. Részt vett az 1976-os montréali olimpián, ahol a 11. helyen végzett.